5. Výpočty

5.1 Zásady pre vzorce

Vzorec


Vzorec je aritmetický výraz, v ojedinelých prípadoch reťazcový výraz. Vzorce môžu obsahovať matematické operácie ako sčítanie alebo násobenie. Vzorce môžu odkazovať na iné bunky v tom istom hárku, alebo v inom hárku alebo v inom zošite.

Rozpoznanie vzorca


Každý vzorec je uvedený symbolom =, inak by Excel považoval výraz za text. Vo vzorcoch sa používajú konštanty, alebo odkazy na inú bunku, ktorá už obsahuje hodnotu, teda konštantu alebo vzorec.

Operátory


Ako operátory sa používajú znamienka +, –, *,  /,  ^. Znak mocniny ^ napíšete aj klávesovou skratkou ALT+9+4.

Priority operátorov


Výraz sa počíta zľava doprava. Platí pravidlo nadradenosti operátorov, rovnako ako v matematike. Najprv sa počítajú výrazy s mocninou (odmocninou), potom výrazy obsahujúce násobenie (delenie) a nakoniec súčty. 

Zátvorky


Ak má mať prednosť podriadený operátor, je nutné dať výraz do zátvoriek.

Odmocnina


Druhá odmocnina je to isté ako mocnina na jednu polovicu napr. =A1^(1/2).
Dátum vo vzorci


Dátum je vlastne kódované číslo. Dátumu 1.1.1990 odpovedá hodnota 1. Preto vo vzorci na mieste čísla je možné použiť aj dátum.

Text vo vzorci


Textové reťazce je možné sčítať, teda spájať (konkatenácia reťazcov). Operand tejto operácie je symbol &,  napr. D3=D1&D2.

5.2 Jednoduché vzorce

Príklad „Mzdy 1“


Vytvorte nový zošit s menom Mzdy  a v ňom tabuľku

	
	A
	B
	C
	D
	E
	F
	G
	H

	1
	Meno
	Základ
	Prémia
	Hrubá
	Poistné
	Daň
	Zrážky
	Čistá

	2
	Jano
	5200
	1200
	
	
	
	
	

	3
	Peter
	7300
	1500
	
	
	
	
	

	4
	Michal
	5800
	1100
	
	
	
	
	

	5
	Eva
	6200
	900
	
	
	
	
	

	6
	Katka
	4100
	850
	
	
	
	
	

	7
	Zuzka
	7200
	1700
	
	
	
	
	

	8
	Spolu
	
	
	
	
	
	
	


Zošit Mzdy s uložme ako Mzdy1.  V zošite Mzdy ostanú vstupné údaje a v zošite Mzdy1 budeme vykonávať výpočet.  
Vloženie vzorca do bunky

Budeme počítať hrubú mzdu, ktorá je súčtom základného platu a prémie.
Zápisom


Zapíšte do bunky D2 výraz =B2+C2.

Myšou


Do bunky D3 zapíšte =. Klepnite do bunky B3. Zapíšte +. Klepnite do bunky C3. Stlačte ENTER. Teraz  je D3=B3+C3.

Kurzorovými klávesmi 


Do bunky D4 zapíšte =. Dvakrát stlačte kláves VĽAVO. Zapíšte +. Jedenkrát stlačte kláves VĽAVO. Stlačte ENTER. Teraz je  D4=B4+C4.

Tlačidlom 


Funkciu Suma môžete do vzorca zapísať priamo, alebo pomocou tlačidla AutoSum. 
Nastavte bunkový kurzor do bunky D5 a stlačte tlačidlo AutoSum. Excel ponúkne oblasť D2:D4, čo je iná oblasť, ako potrebujete. Vyberte správnu oblasť — teda B5:C5 a stlačte ENTER.

Chyba vo vzorci


Často sa stane, že pri zadávaní vzorca sa dopustíte chyby. Excelu  príliš nevadí odkaz na nesprávne bunky, ale pokiaľ nerozumie vzorcu, tak vás hneď varuje. Pomocník vám ponúkne aj spôsob nápravy. Keď vám jeho návrh vyhovuje, stlačte Áno, v opačnom prípade musíte vzorec opraviť sami. Platí však, že syntakticky chybný vzorec sa do bunky vložiť nedá.

Počítame výplatu

Najprv vygumujte oblasť D2:D5.

Hrubá mzda


Počíta sa ako súčet základnej mzdy a prémie. Preto D2=B2+C2.

Poistné


Z hrubej mzdy sa najprv odčíta sociálne a zdravotné poistné. Dohodnime sa, že toto poistné je vo výške 13,4 % z hrubej mzdy. Takže E2=D2*13,4/100 alebo krajšie E2=D2*13,4%.

Daň


Dajme tomu, že daň počítame vždy rovnako vo výške 19% zo základu dane, ktorý je hrubá mzda mínus poistné. Takže F2=(D2–E2)*19%.

Zrážky


Viete, že z hrubej mzdy sa zráža poistné i daň. Preto G2=E2+F2.

Čistá mzda


Od hrubej mzdy odčítate zrážky, teda H2=D2–G2.

5.3 Vyplňovanie  vzorcami


Spočítali sme všetky vzorce pre prvý riadok tabuľky, do ostatných piatich ich môžeme vyplniť jednou z nasledujúcich metód. V každej metóde je možné vyplňovať oblasť vzorcom všetkými smermi, teda nielen dolu.

Prilepením

Nastavte bunkový kurzor do bunky D2. Stlačte tlačidlo Kopírovať. Vyberte cieľovú oblasť D3:D7. Stlačte tlačidlo Prilepiť.

Prilepením špeciálne


Prejdite na bunku E2. Stlačte tlačidlo Kopírovať. Vyberte cieľovú oblasť E3:E7. Zadajte príkaz Prilepiť špeciálne. Prepínač Prilepiť prepnite do polohy Vzorce.

Vyplnením 


Vyberte  cieľovú oblasť F2:F7. Do výberu je teda zahrnutá aj bunka, ktorá už vzorec obsahuje. Zadajte príkaz Vyplniť( Dolu.

Vyplnením špeciálne


Vyberte cieľovú oblasť G2:G7. Stlačte  kláves F2 — bunka G2 je otvorená pre úpravy. Stlačte CTRL+ENTER. Túto metódu môžete použiť už pri vkladaní vzorca. 

Vyplnením myšou


Nastavte bunkový kurzor do bunky H2. Uchopte myšou rukoväť a ťahajte dole až do bunky H7.

Celkové súčty


Celkové súčty môžeme počítať postupne — sekvenčne, alebo naraz paralelne.

Sekvenčne

V bunke B8 spočítame hrubú mzdu za celý podnik. Vyberte bunku B8, stlačte tlačidlo AutoSum a ENTER. Pre vyplnenie oblasti C8:H8 použite hociktorú z piatich vyplňovacích metód.

Paralelne


Odvolajte všetky operácie, ktorými ste počítali súčty v riadku 8.  Označte oblasť B2:H8, teda všetky hodnoty, z ktorých počítate súčty, a riadok, v ktorom budú súčty umiestnené. Stlačte tlačidlo AutoSum.

5.4 Zmena veľkosti tabuľky


Uložme výslednú prácu do zošita Mzdy1. Tabuľka Mzdy1, sa bude časom meniť. Pracovníci odchádzajú a prichádzajú. Preto vzniká otázka, ako do tabuľky so vzorcami vkladať nové riadky a odstraňovať nepotrebné riadky.

Riadok

Vloženie 


Vložíme nového zamestnanca, napr. Karola do riadku 5.


Nastavte bunkový kurzor kdekoľvek do riadku 5 a zadajte príkaz Vložiť(Riadok. Ďalej vložte meno Karol aj s jeho základným platom a prémiou. 

Vypočítajte mzdu Karola. Vyberte oblasť D4:H4, obsahujúcu vzorce pre štvrtého zamestnanca.   Vyplňte myšou oblasť   D5:H5.  Všimnite si, že vzorce pružne zareagovali na novú situáciu.

Odstránenie 


Pán Karol dal výpoveď. Preto riadok 5 je potrebné z tabuľky odstrániť. Vyberte príslušný riadok a zadajte príkaz Odstrániť.

Stĺpec

Vloženie 


Dajme tomu, že je treba vložiť ďalšiu zložku mzdy — príplatok napr. do stĺpca D. 

Umiestnite bunkový kurzor do stĺpca D. Zadajte príkaz Vložiť(Stĺpec. Do bunky D1 zapíšte legendu, slovo Príplatok. Zadajte hodnoty príplatkov do jednotlivých buniek oblasti D2:D7. Upravte vzorec v bunke E2 a vyplňte oblasť E3:E7. Vzorec z bunky C8 okopírujte do bunky D8.

Odstránenie 


Riadiace orgány zrušili príplatok. Vyberte stĺpec D a zadajte príkaz Odstrániť. 

Všimnime si chybové hlásenia. Je nutné opraviť vzorce v stĺpci Hrubá.

5.5 Náhrada vzorca hodnotou


Ak máme istotu, že už nikdy nebudeme tabuľku upravovať, vyplatí sa odstrániť z nej vzorce a nahradiť ich vypočítanými hodnotami. To je výhodné preto, že súbor s tabuľkou bude menší. Nevýhodou je, že sa zbavíme možnosti automatickej rekalkulácie. Postup je:


Uložte zošit Mzdy1 ako MzdyHodnoty. Vyberte oblasť D2:H8, v ktorej sú vzorce. Zadajte príkaz Kopírovať a potom príkaz Prilepiť špeciálne. Prepínač Prilepiť prepnite do polohy Hodnoty.

5.6 Chyby pri zostavovaní vzorcov


Excel má veľmi účinné nástroje na vyhľadávanie chýb. Často sa vyskytuje chyba cyklický odkaz.

Zacyklený odkaz


Otvorte nový zošit s menom Cykly a vložte do neho nasledujúce vzorce. B2=C2+1, C2=C3+1, C3=B3+1, B3=B2+1. Vzorce ukazujú na bunky do cyklu.

Po vložení posledného vzorca Excel dá varovné hlásenie, že ide o cyklický odkaz. Ak stlačíte tlačidlo OK, tak Excel otvorí panel Zacyklený odkaz a v tabuľke modrými šípkami ukazuje na príslušný cyklus.

Panel Zacyklený odkaz


Ak na paneli otvoríte zoznam Navigovať zacyklený zoznam, tak  uvidíte adresy buniek cyklu. Ak vyberiete ktorúkoľvek bunku, stane sa aktívnou. Vzorec môžete opraviť priamo v bunke. Po ukončení editácie bunky sa panel opäť stane aktívnym. 


Keď stlačíte na paneli tlačidlo Odstrániť všetky šípky, tak sa prestanú zobrazovať všetky modré šípky v tabuľke. 

Predchodcovia


Stlačením tlačidla Predchodcovia na paneli vyhľadáte predchodcov, teda bunky, z ktorých sa počíta hodnota v aktívnej bunke. Ak stlačíte toto tlačidlo znovu, vyhľadáte predchodcov predchodcov.
Následníci


Stlačením tlačidla Následníci vyhľadáte následníkov, teda bunky v ktorých sa počíta s hodnotou aktívnej bunky.
Hľadáme Súvislosti


Nie vždy sa dopustíme tak zjavnej chyby, ako zacyklený odkaz. Väčšinu chýb Excel nemusí ani zaznamenať. Obvykle ich zistíme vtedy, keď nesúhlasia vypočítané výsledky so skutočnosťou. Pri hľadaní chýb je užitočný ďalší panel.

Panel Súvislosti


Zobrazíte  ho  príkazom     Nástroje(Súvislosti(Panel s nástrojmi. 
Stlačením tlačidla Následníci vyhľadáte následníkov aktívnej bunky. Tlačidlo Odstrániť šípky následníkov, zníži počet zobrazovaných nasledovníkov o jednu úroveň.


Podobne pracuje tlačidlo Predchodcovia a tlačidlo Odstrániť šípky predchodcov. Ak sa chcete zbaviť rýchlo všetkých šípiek, stlačte tlačidlo Odstrániť všetky šípky.

Hľadáme chyby


Teraz si ukážeme, ako postupovať, keď sa v bunke objaví chybové hlásenie. Umelo vytvorme chybovú situáciu tak, že v zošite Mzdy1 do bunky E2 vložte vzorec =D1*12%, ktorý sa dožaduje výpočtu z bunky obsahujúcej text. Získali sme chybové hlásenie #HODNOTA a to vo viacerých bunkách. Ako odhaľovať chybu?


Klepnite do bunky H8, kde je celkový súčet tabuľky.  Stlačte tlačidlo Nájsť chybu na paneli Súvislosti. Šípky sa rozbehnú po predchodcoch. Od začiatku až po zdroj chyby sú šípky modré a od miesta  chyby po koniec sú  červené V našom prípade, šípka medzi bunkami D1 a E2 je modrá, ostatné sú červené.

5. Výpočty
6

